**DIRECŢIA POLIŢIA LOCALĂ CĂLĂRAŞI**

**Nr. 1563 din 06.06.2017**

**Aprob**

**Director Executiv**

**Ing.**

**Anghel Daniel**

**RAPORT DE ACTIVITATE**

**Către PRIMĂRIA MUNICIPIULUI CĂLĂRAŞI**

**În atenţia Domnului Primar DRĂGULIN ȘTEFAN DANIEL**

Vă informăm că în perioada  **29 Mai – 04 Iunie 2017,** politistii locali şi-au desfăşurat activitatea, conform planificării lunare, având la bază atribuţiile prevăzute în **Legea nr. 155/2010**, **H.G.nr. 1332/2010**, **Planul de Ordine şi Siguranţă Publică al municipiului pe anul 2016**, respectiv Regulamentul de Organizare şi Funcţionare, Regulamentul de Ordine Interioară, precum şi în concordanţă cu evoluţia situaţiei operative din zonele şi locurile date în responsabilitate. S-a avut în vedere, în principal, acoperirea cu elemente de dispozitiv, a tuturor zonelor şi itinerariilor de patrulare unde, conform statisticilor şi a informaţiilor primite de la celelalte structuri de ordine publică sau de la cetăţenii municipiului, frecvent se tulbură ordinea şi liniştea publică, se săvârşesc acte sau fapte antisociale. Toate aceste informaţii constituie elementul de bază al analizelor periodice atat de la **I.P.J. Călărași** şi **I.J.J Călărași** cât şi din cadrul **Poliţiei Locale Călăraşi**, scopul nostru comun fiind scăderea infracţionalităţii, a numărului de evenimente deosebite care pot pune în pericol integritatea persoanelor sau a bunurilor aparţinând domeniului public sau privat.

S-a patrulat, în această perioadă, pe raza municipiului Călăraşi, permanent, cu două pana la cinci echipaje mobile, atât ziua cât şi noaptea, pentru menţinerea ordinii şi liniştii publice, pentru păstrarea în bune condiţii a mobilierului stradal a tutror bunurilor aflate sau aparţinand domeniul public sau privat, respectării curăţeniei în toate zonele de interes public şi pentru prevenirea producerii oricăror fapte antisociale, activităţi care pot creea un anumit disconfort cetăţenilor municipiului Călăraşi.

Se patrulează permanent, indiferent de condiţiile meteorologice sau de altă natură, în toate parcurile din municipiul Călăraşi: **Parcul Micro 6 şi zona Complex Agneza,Parc Năvodari, Parc Luceafărul, Parc Florilor, Parc Speranta, Parc Constructorului, Parc Victoriei,Parc BIG**, **Biserica Sf. Anastasia şi parcul împrejmuitor, Parc Caramidari, Biserica Sf. Gheorghe şi părculeţul ce o înconjoară, Parc Aurora, Parc Intim, Parc Central, Parc Dumbrava şi Zoo, Scuar str. Bucureşti**, **Parc str.N.Titulescu zona RDS-RCS** si în alte zone unde se impunea prezenţa patrulelor de Poliţie Locală. Permanent a fost verificată integritatea inventarului din parcuri şi străzile municipiului, starea mobilierului stradal, a jocurilor pentru copii.

In intervalul Luni - Vineri se asigură însotirea şi gardarea transportului unor valori monetare de la Primărie 1 şi Primărie 2 la Trezoreria mun. Călărași, iar la solicitarea Serv. de Asistenţă Socială, gardarea personalului care ridică sumele destinate ajutoarelor sociale, sau pentru efectuarea altor plati, activităţi desfăşurate conform Planului de Siguranţă Publică.

La solicitarea **Serviciului Public pentru Gestionarea Cainilor Fara Stapan Calarasi**, un poliţist local sau o patrulă a Poliției Locale asigură protecţia inspectorilor şi însoteste lucrătorii acestui serviciu la operatiunile de identificare, de recuperare sau capturare a câinilor fara stapan, respectiv la verificarea respectării condiţiilor privind adopţiile efectuate de unii cetăţeni dar și de respectare a prevederilor **HCL 15/2015**.

Prin treceri succesive au fost supravegheate rampele amenajate pentru gunoi menajer, pentru depistarea celor care arunca deseuri animaliere sau deseuri rezultate in urma constructiilor (moloz, betoane, etc.), respectiv pentru identificarea şi sancţionarea celor care caută în conteinerele de gunoi.

O patrulă mobilă acţionează, în cartierele **Tineretului** şi **Rezidenţial** cu precădere în cursul nopţii, prin treceri succesive cu rampa pornită, pentru a descuraja şi surprinde elementele infractoare care sunt predispuse la săvârşirea de fapte antisociale.

Au fost organizate acţiuni de oprire a autocamioanelor cu masa maximă admisă mai mare de 3,5 tone, care circulă prin municipiu, pentru a se verifica existenţa **permisului de libera trecere**, eliberat contracost de Primaria Municipiului Calarasi; în acest sens au fost stabilite puncte de control pe drumurile publice care converg de la intrare către centrul oraşului, exemplu b-dul Republicii, str.IL Caragiale, str.Prel. Sloboziei, str.Portului, Zefirului, str.Prel.București, etc. şi în alte zone din municipiu funcţie de sesizările făcute la instituţie sau la Primărie.

Permanent, patrulele Poliției Locale desfășoară acțiuni pe raza municipiului pentru verificarea activităților de comerț stradal neautorizat, depistarea cerșetorilor, a oamenilor străzii, respectarea prevederilor legale privind activitatea de comercializare a autoturismelor respectiv ocuparea domeniului public sau parcărilor publice, în zilele de Sâmbătă și Duminică se asigură măsurile specifice pentru desfășurarea în bune condiții a **Târgului Săptămânal Obor.**

Se patrulează pe str.Panduri, unde se urmăresc ghenele de gunoi, deoarece mulți cetățeni de la case aruncă gunoi de grajd sau vegetal la aceste puncte de colectare.

Pe durata efectuarii serviciului, sub directa coordonare a sefilor de tura, patrulele formate din politisti locali, au colaborat permanent cu echipajele de la **I.P.J Calarasi** si cele ale **Jandarmeriei Calarasi**, avand ca obiectiv principal, mentinerea unui climat de ordine si siguranta publica pentru cetatenii orasului;

In cazul in care pe timpul patrularii auto sau pedestre, sunt identificate aspecte care intereseaza directiile, serviciile sau compartimentele din cadrul Primariei Calarasi, acestea sunt transmise de urgenta politistului local aflat in serviciu la Primarie, care are obligatia, in primul rand, de a consemna in registrul special toate informatiile primite de la colegii din teren si in cel de-al doilea rand sa anunte, functie de natura evenimentului, pe cei responsabili cu rezolvarea acestor situatii neprevazute aparute.

Au fost întreprinse controale de zi şi de noapte la obiectivele şi în zonele de competentă ale Politiei Locale.

În această perioadă s-a cooperat și cu patrulele I.P.J. Călărași pe raza municipiului, pentru contracararea fenomenului de furturi din autoturisme și depistarea persoanelor ce se pretează la astfel de fapte.

În data de **01.06.2017** un număr de 8 polițiști locali au asigurat măsurile de ordine publică și fluidizare a traficului rutier în Parcul Dumbrava datorită manifestărilor ocazionate de Ziua Internațională a Copilului .

În perioada **29 Mai – 04 Iunie 2017** polițiștii locali au constatat un număr de **132** fapte antisociale și au aplicat un număr de **61** sancțiuni contravenționale și **71** avertismente verbale , după cum urmează:

1. **Regulamentul de aplicare al OUG nr.195/2002 – privind circulația pe**

**drumurile publice – 20 fapte constatate**

1. Pentru nerespectarea semnificației indicatorului rutier “ Oprirea Interzisă” – 8 procese verbale de constatare a contravențiilor 2 cu avertisment scris și 6 întocmite cu amendă contravențională – valoare 1740 lei și 16 puncte de penalizare;
2. Pentru nerespectarea indicatorului rutier “Acces Interzis”- 9 procese verbale de contravenție, 3 cu avertisment scris și 6 cu amendă contravențională, valoare amenzi 1740 lei plus 18 puncte penalizare ;
3. Pentru traversări neregulamentare a drumului public – 3 procese verbale de contravenție, 2 cu avertisment scris și 1 cu amendă contravențională în valoare de 290 lei ;

## Legea nr.61/1991 – r - sanctionarea faptelor de incalcare a unor norme de

## convietuire sociala, a ordinii si linistii publice – 22 fapte constatate

## Tulburarea ordinii și liniștii publice - 4 procese verbale de constatare a contravenției, 2 cu avertisment scris și 2 cu amendă contravențională în valoare de 700 lei ;

## Pentru consum de băuturi alcoolice pe domeniul public 11 procese verbale de contravenție, 6 cu avertisment scris și 5 cu amendă contravențională în valoare de 450 lei ;

## Pentru adresarea de cuvinte și expresii jignitoare 1 proces verbal de contravenție cu amendă contravențională în valoare de 200 lei ;

## Pentru nesupravegherea minorilor de către părinți de la efectuarea de acte de vagabondaj 1 proces verbal de contravenție cu amendă contravențională în valoare de 100 lei ;

## Pentru desenarea fără drept pe obiecte de folosință comună aflate în locuri publice 1 proces verbal de contravenție cu amendă contravențională în valoare de 50 lei ;

## Pentru refuz de legitimare 3 procese verbale de contravenție cu amendă contravențională în valoare de 750 lei ;

## Pentru provocarea la scandal în locuri publice 1 proces verbal de contravenție cu amendă contravențională în valoare de 200 lei ;

1. **H.C.L. nr.219/2008 – Regulamentul de gospodărire comunală al Municipiului Călărași – 11 fapte constatate:**
2. Pentru persoane ce au aruncat gunoaie (semințe, ambalaje etc.) pe domeniul public 7 procese verbale de contravenție, 3 cu avertisment scris și 4 cu amendă contravențională, valoare amenzi 400 lei ;
3. Pentru parcarea autoturismului pe aleile din parc 1 proces verbal de contravenție cu avertisment scris ;
4. Pentru colectarea de deșeuri menajere din containerele special amenajate 2 procese verbale de contravenție 1 cu avertisment scris și 1 cu amendă contravențională în valoare de 100 lei ;
5. Pentru circularea cu bicicleta pe aleile parcului îngreunând circulația celorlalte persoane 1 proces verbal de contravenție cu avertisment scris ;
6. **HCL 40/2013 privind circulația mijloacelor auto de tonaj greu pe raza municipiului – 1 faptă constatată :**
7. Pentru circularea fără a deține “Liberă trecere” pe raza municipiului 1 proces verbal de contravenție cu avertisment scris ;
8. **OG 97/2005 privind actele de stare civilă – 6 fapte constatate:**
9. Pentru neschimbarea actului de identitate la expirare 6 procese verbale de contravenție cu amendă contravențională în valoare de 170 lei .
10. **OG 55/2002 privind Regimul câinilor periculoși – 1 faptă constatată:**
11. Pentru accesul pe drumul public a câinelui periculos fără ca acesta să poarte botniță 1 proces verbal de contravenție cu avertisment scris .

Aspectele ce țin de situația operativă și de activitățile efectuate de Poliția Locală Călărași se regăsesc în **Anexa 1** la prezentul Raport.

Director Executiv Adjunct

Vrînceanu Gabriel